КIыщокъуэ Алим и махуэ
2013 гъэм бадзэуэгъуэм и 22-м КъБР-м и цIыхубэ усакIуэ, УФ-м и Къэрал саугъэтым и лауреат, Социалист Лэжьыгъэм и ЛIыхъужь КIыщокъуэ Алим Пщымахуэ и къуэм и фэеплъым удз гъэгъахэр тралъхьэнущ, ар къызэралъхурэ илъэс 99-рэ зэрырикъум и щIыхькIэ. КъБР-м ЩэнхабзэмкIэ и министерствэм, ТхакIуэхэм я зэгухьэныгъэм, Налшык къалэ администрацэм я жэрдэмкIэ илъэс къэс ирагъэкIуэкI мы Iуэхум хэтынущ щэнхабзэмрэ гъуазджэмрэ я лэжьакIуэхэр, КъБР-м и ТхакIуэхэм я союзым хэтхэр, жылагъуэ зэгухьэныгъэхэм я лIыкIуэхэр.
ЩыщIидзэнур сыхьэти 10-рщ.
КъБР-м ЦIыхубэ хъыбарегъащIэ IуэхущIапIэхэмкIэ, жылагъуэ, дин зэгухьэныгъэхэмкIэ и министерствэ.
КIыщокъуэ Алим теухуа тхыгъэхэр ди газетым и къыкIэлъыкIуэ номерым тетынущ.
